ai4bharat/Pralekha huggingface dataset:
આર્થિક બાબતો પર મંત્રીમંડળીય સમિતિ
કેબિનેટે NTPC ગ્રીન એનર્જી લિમિટેડમાં નિર્ધારિત મર્યાદા કરતાં વધુ રોકાણ કરવા માટે મહારત્ન CPSEsને સત્તા સોંપવાની હાલની માર્ગદર્શિકામાંથી NTPC લિમિટેડને મુક્તિને મંજૂરી આપી
NTPC લિમિટેડ દ્વારા 60 GW રિન્યુએબલ એનર્જી કેપેસિટી સ્થાપિત કરવા માટે NREL અને તેની અન્ય JVs/પેટાકંપનીઓમાં NGEL રોકાણને પણ મંજૂરી આપી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ NTPC લિમિટેડને NTPC ગ્રીન એનર્જી લિમિટેડ માં રોકાણ કરવા માટે મહારત્ન CPSEsને સત્તા સોંપવાની વર્તમાન માર્ગદર્શિકામાંથી મુક્તિ આપી છે, જે એક NTPC લિમિટેડની કંપનીની પેટાકંપની છે. CCEA એ NTPC રિન્યુએબલ એનર્જી લિમિટેડ  અને તેની અન્ય JVs/પેટાકંપનીઓમાં NGELના રોકાણને પણ તેની નેટવર્થના 15% ની ટોચમર્યાદાને આધિન રૂ. 5,000 કરોડથી રૂ. 7,500 કરોડ, NTPC લિમિટેડ દ્વારા 60 GW રિન્યુએબલ એનર્જી  ક્ષમતાના લક્ષ્યને હાંસલ કરવા તરફ મંજૂરી આપી છે.
COP 26માં તેની પ્રતિબદ્ધતાને અનુરૂપ, ભારત તેના વિકાસ લક્ષ્યોને પૂર્ણ કરતી વખતે ઓછા કાર્બન ઉત્સર્જનના માર્ગ તરફ કામ કરી રહ્યું છે. દેશ 2030 સુધીમાં 500 ગીગાવોટ બિન-અશ્મિભૂત ઊર્જા ક્ષમતા સુધી પહોંચવાનું લક્ષ્ય ધરાવે છે. કેન્દ્રીય જાહેર ક્ષેત્રની એન્ટરપ્રાઇઝ અને દેશની અગ્રણી પાવર યુટિલિટી તરીકે, એનટીપીસી, આરઇ સેક્ટરમાં આ રોકાણ દ્વારા, 2032 સુધીમાં 60 ગીગાવોટ રિન્યુએબલ એનર્જી ક્ષમતા ઉમેરવાનું લક્ષ્ય રાખે છે જે દેશને ઉપરોક્ત લક્ષ્ય હાંસલ કરવામાં મદદ કરશે અને 2070 સુધીમાં 'નેટ ઝીરો' ઉત્સર્જન કરવાના મોટા લક્ષ્ય તરફ આગળ વધશે. 'નેટ ઝીરો' તરફ આબોહવાની ક્રિયામાં ભારતના યોગદાન તરીકે તાજેતરમાં જ COP 26 સમિટમાં સરકારના "પંચામૃત"ની ઘોષણા કરવામાં આવી હતી.
NGELનો ધ્યેય NTPCની રિન્યુએબલ એનર્જી સફરનો ધ્વજ વાહક બનવાનો છે અને હાલમાં તેની પાસે 2,861 મેગાવોટની 15 RE એસેટ્સ છે જે કોમર્શિયલ ઑપરેશન ડેટ ની નજીક છે અને તેની પેટાકંપની NREL  દ્વારા તેના પોર્ટફોલિયોને ગ્રીન એનર્જી બિઝનેસમાં સ્પર્ધાત્મક બિડિંગ અને બહુવિધ ઉભરતી તકોમાં ભાગ લઈને વિસ્તૃત કરવા માટે તૈયાર છે. NTPCને આપવામાં આવેલી છૂટથી ભારતની વૈશ્વિક ઈમેજને ગ્રીન ઈકોનોમી તરીકે સુધારવામાં મદદ મળશે. તે ભારતના ઊર્જા ઉત્પાદનમાં વૈવિધ્યીકરણ કરીને ઊર્જાના પરંપરાગત સ્ત્રોતો પરની ભારતની નિર્ભરતામાં પણ ઘટાડો કરશે અને દેશના કોલસાના આયાત બિલમાં પણ ઘટાડો કરશે. વધુમાં, તે દેશના દરેક ખૂણે 247 વીજ પુરવઠો સુનિશ્ચિત કરવામાં પણ મદદ કરશે.
રિન્યુએબલ એનર્જી પ્રોજેક્ટ બાંધકામના તબક્કે તેમજ O&M સ્ટેજ દરમિયાન સ્થાનિક લોકોને પ્રત્યક્ષ અને પરોક્ષ રોજગારીની તકો પણ પેદા કરશે.
YP/GP/NP
(
પ્રધાનમંત્રીનું કાર્યાલય
પ્રધાનમંત્રીએ ભાઈબીજ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભાઈબીજના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"ભાઈ-બહેનના અપાર સ્નેહ અને અતૂટ વિશ્વાસનું પ્રતિક – ભાઈબીજની આપ સૌને ખૂબ ખૂબ શુભેચ્છાઓ."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
ભારતે અનેક અભૂતપૂર્વ શિખરો સર કર્યા
સક્રિય કેસનું ભારણ 5 લાખથી ઓછું
સાજા થયેલા કેસની કુલ સંખ્યા 80 લાખ, સંચિત પરીક્ષણો 12 કરોડને પાર
વૈશ્વિક રોગચાળાની સામે સામૂહિક લડતમાં ભારતે અનેક સીમાચિહ્નો પાર કર્યા છે. 106 દિવસ પછી પહેલીવાર ભારતના સક્રિય કેસનું ભારણ 5 લાખથી ઓછું થઇ ગયું છે. આજે સક્રિય કેસનું કુલ ભારણ 4,94,657 ના સ્તરે છે. જે 28 જુલાઇએ 4,96,988 હતું. આ સાથે સક્રિય કેસ પોઝિટીવ કેસના કુલ 5.73% છે.
જે દેશમાં સક્રિય કેસમાં ઘટાડો નોંધાવવાનું સતત વલણ પણ દર્શાવે છે. વિશ્વના કેટલાક દેશોમાં નવા કેસની સંખ્યામાં વધારો નોંધાયો છે ત્યારે એ સંદર્ભમાં આ ખૂબ મહત્વનું પાસુ છે.
કેન્દ્રની સતત, તબક્કાવારની અને લક્ષિત વ્યૂહરચનાઓ, રાજ્યો / કેન્દ્રશાસિત પ્રદેશો દ્વારા તેમના અસરકારક અમલીકરણ, ડોક્ટર અને અન્ય તમામ કોવિડ-19 વોરીયર્સની સમર્પિત અને નિ:સ્વાર્થ સેવા દ્વારા આ સીમાચિહ્ન સિદ્ધિ શક્ય બની છે.
27 રાજ્યો / કેન્દ્રશાસિત પ્રદેશોમાં 20,000 કરતા ઓછા સક્રિય કેસ છે.
ફક્ત 8 રાજ્યો / કેન્દ્રશાસિત પ્રદેશોમાં 20,000થી વધુ કેસ છે; બે રાજ્યો  માં 50,૦૦૦થી વધુ સક્રિય કેસ છે.
છેલ્લા 24 કલાકમાં 44,281 નવા કેસ નોંધાયા છે જ્યારે આ સમયગાળામાં 50,326 સક્રિય કેસ મળી આવ્યા છે. આ દૈનિક નવા કેસ કરતા સાજા થયેલા કેસની વધુ સંખ્યાનો 39મો દિવસ છે.
સાજા થયેલા કુલ કેસ અને કુલ સક્રિય કેસના તફાવત સાથે અનુરૂપ સમયગાળામાં આ રીતે વધારો થયો છે.
સાજા થયેલા કેસની સંખ્યા 80 લાખનો આંકડો પાર કરી ગઈ છે. આજની તારીખે સાજા થયેલા કેસની કુલ સંખ્યા 80,13,783 છે. સાજા થયેલા કેસ અને સક્રિય કેસ વચ્ચેનું અંતર 75,19,126 થયું છે. સાજા થવાનો દર વધીને 92.79% થયો છે.
અન્ય એક સીમાચિહ્નમાં, ભારતે 12 કરોડ સંચિત પરીક્ષણો કર્યા છે. દેશમાં છેલ્લા 24 કલાકમાં 11,53,294 પરીક્ષણો કરવામાં આવ્યા છે.
દૈનિક નિમ્ન કેસનું વલણ પરીક્ષણના માળખામાં સઘન વધારા દ્વારા શક્ય બન્યું છે.
ઉચ્ચ પરીક્ષણ ચેપગ્રસ્ત લોકોની વહેલી ઓળખ કરવામાં મદદ કરે છે અને આમ આ વાયરસ બિન ચેપગ્રસ્ત લોકોમાં ફેલાતો અટકે છે.
નવા દૈનિક સક્રિય કેસ 50,000 કરતા ઓછા નોંધવવાનું યથવાત છે.
નવા સાજા થયેલા કેસમાંથી 77% કેસ 10 રાજ્યો / કેન્દ્રશાસિત પ્રદેશમાં કેન્દ્રિત હોવાનું મનાય છે.
એકલા મહારાષ્ટ્રમાં એક દિવસમાં સાજા થયેલા કેસની 6,718 સંખ્યા સાથે સૌથી વધુ નોંધણી થઈ છે. ત્યારબાદ કેરળમાં 6,698 આંકડા સાથે નોંધણી કરવામાં આવી છે. તેમના પછી દિલ્હીમાં 6,157 દર્દીઓ સાજા થયા છે.
ટોચના 10 રાજ્યો અને કેન્દ્રશાસિત પ્રદેશોમાં નવા કેસમાંથી 78% કેસ નોંધાયા છે.
દિલ્હીમાં સૌથી વધુ 7,830 દૈનિક નવા કેસ નોંધાયા છે. તે પછી કેરળમાં 6,010 કેસ નોંધાયા છે.
દસ રાજ્યો / કેન્દ્રશાસિત પ્રદેશો કોવિડ મૃત્યુઆંકમાં 79% હિસ્સો ધરાવે છે. છેલ્લા 24 કલાકમાં 512 લોકોના મૃત્યુ થયા છે. કુલ મૃત્યુદર 1.48% છે અને તે સતત ઘટાડાના માર્ગ પર અગ્રેસર છે.
મહારાષ્ટ્રમાં સૌથી વધુ 110 લોકોના મૃત્યુ થયા છે. દિલ્હી અને પશ્ચિમ બંગાળમાં અનુક્રમે 83 અને 53 લોકોના તાજેતરમાં મૃત્યુ થયા છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 107.22 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 12.75 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,07,22,89,365
|
|
બાકી ઉપલબ્ધ
|
|
12,75,29,984
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 107.22 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 12.75 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 143
પ્રધાનમંત્રીનું કાર્યાલય
ફ્રાંસનાં યુરોપ અને વિદેશી બાબતોનાં મંત્રી પ્રધાનમંત્રીને મળ્યાં
ફ્રાંસનાં યુરોપ અને વિદેશી બાબતોનાં મંત્રી શ્રી જીન-યેઝ લે ડ્રિયાન આજે પ્રધાનમંત્રી નરેન્દ્ર મોદીને મળ્યાં હતાં.
તેમણે પ્રધાનમંત્રીને જૂન, 2017માં તેમની ફ્રાંસની મુલાકાત પછી બંને દેશો વચ્ચે દ્વિપક્ષીય સંબંધોમાં થયેલી પ્રગતિ વિશે જાણકારી આપી હતી.
પ્રધાનમંત્રીએ ભારત અને ફ્રાંસ વચ્ચે સંબંધોને ગાઢ બનાવવામાં શ્રી લે ડ્રિયાનની હાલની ભૂમિકા અને ફ્રાંસનાં સંરક્ષણ મંત્રી તરીકેની અગાઉની ભૂમિકાની પ્રશંસા કરી હતી.
પ્રધાનમંત્રીએ જણાવ્યું હતું કે, ભારત અને ફ્રાંસ વચ્ચે વ્યૂહાત્મક ભાગીદારીનું મહત્ત્વ દ્વિપક્ષીય સંદર્ભ પૂરતું મર્યાદિત નથી, પણ પ્રાદેશિક અને વૈશ્વિક સંદર્ભ એમ બંનેમાં શાંતિ અને સ્થિરતા માટે પ્રેરકબળ તરીકે કામ કરે છે.
પ્રધાનમંત્રીએ એવું પણ જણાવ્યું હતું કે, તેઓ ફ્રાંસનાં રાષ્ટ્રપતિ મેક્રોનને તેમની શક્ય તેટલી વહેલી અનુકૂળતાએ ભારતમાં આવકારવા આતુર છે.
NP/GP/RP
(Visitor Counter : 57
પ્રધાનમંત્રીનું કાર્યાલય
પ્રધાનમંત્રીએ મમલ્લાપુરમના દરિયા કિનારે સફાઇ કરી ઉત્તમ ઉદાહરણ પ્રસ્તુત કર્યું
આસપાસના વિસ્તારને સ્વચ્છ રાખવાના પ્રયાસ અંતર્ગત ઉત્તમ ઉદાહરણ પ્રસ્તુત કરતા પ્રધાનમંત્રીએ કિનારા પર ફેલાયેલો કચરો અને પ્લાસ્ટિક ઉપાડ્યા
સ્વચ્છ ભારત માટે પ્રયાસરત પ્રધાનમંત્રી શ્રી નરેન્દ્ર મોદીએ આજે ફરી દેશ સામે એક ઉત્તમ ઉદાહરણ પ્રસ્તુત કર્યું હતું કે દરેક વ્યક્તિ પોતાની આસપાસના વિસ્તારને સ્વચ્છ રાખવામાટે પ્રયત્નશીલ રહેવો જોઇએ.
મમલ્લાપુરમના કિનારા પર સવારમાં સૈર કરવા નિકળેલા પ્રધાનમંત્રી શ્રી નરેન્દ્ર મોદીએ 30 મિનિટથી પણ વધુ સમય સુધી ત્યાં વેરાયેલા પ્લાસ્ટિક અને કચરાને અકત્રિક કર્યો હતો.
ત્યાર બાદ એમણે ટ્વીટ કરી હતી, “આજે સવારે મમલ્લાપુરમના કિનારે ગયો હતો. ત્યાં લગભગ 30 મિનિટથી વધુ સમય સુધી વેરાયેલ પ્લાસ્ટિક અને કચરો એકત્રિત કરી હોટલના કર્મચારી જયરાજને આપ્યો. આપણે એ સુનિશ્ચિત કરવું જોઇએ કે આપણા સાર્વજનિક સ્થળો સ્વચ્છ રહે. આવો સાથે એ પણ સુનિશ્ચિત કરીએ કે આપણે ફિટ અને સ્વસ્થ રહીએ”
RP
(Visitor Counter : 80
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 137 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 24.16 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,37,87,00,630
|
|
બાકી ઉપલબ્ધ
|
|
24,16,48,086
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 137 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 24.16 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 168
મંત્રીમંડળ
મંત્રીમડળે બાયો ટેકનોલોજીનાં ક્ષેત્રમાં ભારત અને ફિનલેન્ડ વચ્ચે થયેલી સમજૂતી કરારને મંજરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને ફિનલેન્ડ વચ્ચે બાયો ટેકનોલોજીના ક્ષેત્રમાં પરસ્પર હિતના આધારે સહયોગ સ્થાપિત કરવા માટે થયેલા સમજૂતી કરારને પોતાની મંજૂરી આપી દીધી છે. આ સમજૂતી કરાર સંશોધન વિકાસ અને નવીનતાના વ્યાપક કાર્યક્ષેત્રમાં મહત્ત્વાકાંક્ષી ઉદ્યોગ દ્વારા શરુ કરાયેલી નવીન અને આંતરરાષ્ટ્રીય યોજના માટે ભંડોળ મેળવવા અને તેનો અમલ કરવા માટે કરવામાં આવ્યો છે.
લાભઃ
આ સમજૂતી કરાર લાંબા ગાળાનાં સંશોધન, વિકાસ અને નવીનતા માટે સહયોગ સ્થાપિત કરવા તથા ભારત અને ફિનલેન્ડનાં સંગઠનો વચ્ચે સહયોગ નેટવર્કને સ્થાપિત અને મજબૂત બનાવવામાં સહાયતા પ્રદાન કરશે. ઉચ્ચ આંતરરાષ્ટ્રીય માપદંડોની જરૂરિયાત પર આધારિત મહત્ત્વાકાંક્ષી સંયુક્ત પરિયોજનાઓને નાણાકીય પોષણ દ્વારા બંને દેશોનો ઉદ્દેશ આંતરરાષ્ટ્રીય સ્તરના નવીનતા લાભોને બંને દેશો સુધી પહોંચવામાં સહાયતા કરવાનો છે. એનાથી બંને દેશોનાં વૈજ્ઞાનિકો, સંશોધનકર્તાઓ અને ઉદ્યોગ વચ્ચે માહિતીનું આદાન-પ્રદાન કરવા અને જ્ઞાનનું સર્જન કરવામાં મદદ મળશે.
વિગતઃ
સહયોગનાં કેન્દ્રબિંદુ તરીકે નવીનતાની ઓળખ કરવા માટે, ડીબીટી અને બિઝનેસ ફિનલેન્ડ ભારત સરકારનાં બાયોટેકનોલોજી વિભાગનાં જાહેર ક્ષેત્રનાં સાહસ બાયો ટેકનોલોજી ઉદ્યોગ સંશોધન સહાયતા પરિષદ ની સાથે મહત્ત્વાકાંક્ષી ઉદ્યોગજન્ય નવીન અને આંતરરાષ્ટ્રીય યોજનાઓનાં નાણાકીય પોષણ અને તેના અમલીકરણ માટે સહયોગ કરવા પર સંમત થયાં છે. પારસ્પરિક હિતોનાં આધારે નીચેનાં સંશોધન ક્ષેત્રોની ઓળખ કરવામાં આવી છે -
- મિશન ઇન્નોવેશન; બાયોફ્યુચર પ્લેટફોર્મ, જૈવ ઇંધણ, જૈવ ઊર્જા, બાયોમાસ આધારિત ઉત્પાદન;
- બાયો ટેકનોલોજીનો પર્યાવરણ અને ઊર્જા માટે ઉપયોગ;
- સ્ટાર્ટ-અપ અને વિકસતી કંપનીઓનાં વેપારનો વિકાસ;
- જીવવિજ્ઞાનમાં શૈક્ષણિક ટેકનોલોજી અને રમત-ગમત;
- જીવવિજ્ઞાન ઉદ્યોગનાં અન્ય ક્ષેત્ર.
પૃષ્ઠભૂમિઃ
આ સમજૂતી કરાર પર ફિનલેન્ડ પ્રજાસત્તાકની સરકાર અને ભારત સરકાર વચ્ચે વિજ્ઞાન અને ટેકનોલોજીનાં ક્ષેત્રમાં સહયોગ સ્થાપિત કરવા માટે થયેલા સમજૂતી કરાર અનુસાર હસ્તાક્ષર કરવામાં આવ્યા હતા. સમજૂતી કરાર પર 25 માર્ચ, 2008નાં રોજ હેલસિંકીમાં હસ્તાક્ષર કરવામાં આવ્યાં હતા. એમાં પારસ્પરિક હિતોનાં આધારે ફિનલેન્ડ અને ભારતીય સંગઠનો વચ્ચે લાંબા ગાળાનાં સંશોધન અને વિકાસ તથા ઇન્નોવેશન  સહયોગને પ્રોત્સાહન આપવા પર સંમતિ આપવામાં આવી હતી.
J.Khunt/RP
(Visitor Counter : 116
પ્રધાનમંત્રીનું કાર્યાલય
ભારત-વિયેતનામ વર્ચ્યુઅલ સમિટમાં પ્રધાનમંત્રીનું પ્રારંભિક સંબોધન
મહામહિમ, નમસ્કાર!
સૌપ્રથમ, હું મધ્ય વિયેતનામમાં પૂર અને ભૂસ્ખલનથી થયેલાં નુકસાન માટે ભારતના તમામ લોકો વતી મારી સંવેદના વ્યક્ત કરું છું. હું આશા રાખું છું કે ભારત દ્વારા જે રાહત સામગ્રી મોકલવામાં આવી છે તે તમને આ પરિસ્થિતિનો સામનો કરવામાં મદદ કરશે.
મહાનુભાવ,
વિયેતનામે જે સફળતાથી કોવિડ-19 મહામારીને સંભાળી છે તેના વખાણ સમગ્ર વિશ્વમાં થઈ રહ્યા છે. આ માટે હું તમને અને વિયેતનામના નાગરિકોને અભિનંદન આપું છું.
મહાનુભાવ,
ગયા મહિને આપણે આસિયાન-ઇન્ડિયા વર્ચ્યુઅલ સમિટમાં મળ્યા હતા. અને મને ખુશી છે કે આજે ફરી એકવાર મને તમારી સાથે વાત કરવાનો અવસર મળ્યો છે. વિયેતનામ ભારતની એક્ટ ઇસ્ટ પોલિસીનો મહત્ત્વપૂર્ણ આધારસ્તંભ છે અને આપણા ઇન્ડો-પેસિફિક વિઝનમાં મહત્ત્વપૂર્ણ ભાગીદાર છે. આપણી વિસ્તૃત વ્યૂહાત્મક ભાગીદારીનો અવકાશ આજે ઘણો વિશાળ છે. આપણા દ્વિપક્ષીય સંપર્કો પણ ઝડપથી વધી રહ્યા છે અને નવાં ક્ષેત્રોમાં ફેલાઈ રહ્યા છે.
અમે વિયેતનામ સાથેના અમારા સંબંધોને લાંબા ગાળાના અને વ્યૂહાત્મક દૃષ્ટિકોણથી જોઈએ છીએ. ઇન્ડો-પેસિફિક પ્રદેશમાં શાંતિ, સ્થિરતા અને સમૃદ્ધિ આપણો સહિયારો હેતુ છે. આપણી ભાગીદારી આ વિસ્તારમાં સ્થિરતા અને શાંતિ જાળવવામાં મહત્ત્વપૂર્ણ પ્રદાન કરી શકે છે.
આજની આ વર્ચ્યુઅલ સમિટમાં આપણે આપણી વ્યાપક વ્યૂહાત્મક ભાગીદારી હેઠળ આપણા ચાલુ રહેલા સહકારનાં વિવિધ પાસાઓનું મૂલ્યાંકન કરીશું. પ્રાદેશિક અને બહુપક્ષીય સ્તરે આપણા પારસ્પરિક સહકાર અંગે ચર્ચા કરવાની પણ આ એક સારી તક છે.
ઘણા વૈશ્વિક પડકારો અને આપણાં ક્ષેત્રનાં ભવિષ્ય વિશે અમારાં મંતવ્યોમાં સમાનતા છે, અને આપણે આપણાં સહિયારાં મૂલ્યોને આગળ વધારવા માટે સાથે મળીને કામ કરી શકીએ છીએ. આવતાં વર્ષે આપણે સંયુક્ત રાષ્ટ્ર સુરક્ષા પરિષદના સભ્ય બનીશું. અને એટલે જ, વૈશ્વિક મંચ પર આપણા સહકારનું મહત્ત્વ વધારે વધ્યું છે.
એ જાણીને આનંદ થાય છે કે, આજે આપણે વર્ષ 2021થી 2023 સુધી આપણા દ્વિપક્ષીય સંબંધો માટે એક સંયુક્ત વિઝન ડોક્યુમેન્ટ અને કાર્યયોજના જાહેર કરી રહ્યા છીએ. શાંતિ, સમૃદ્ધિ અને લોકો માટેનું આ સંયુક્ત વિઝન સમગ્ર વિશ્વને આપણા સંબંધોનાં ઊંડાણ વિશે એક મજબૂત સંદેશ આપશે. આપણી વાતચીતની સાથે જ બંને દેશો વચ્ચે સાત મહત્વપૂર્ણ કરારો પર પણ હસ્તાક્ષર કરવામાં આવ્યા છે.
તેમાં સંરક્ષણ, વૈજ્ઞાનિક સંશોધન, પરમાણુ ઊર્જા, પેટ્રો કેમિકલ્સ, પુનઃપ્રાપ્ય ઊર્જા અને કૅન્સરની સારવાર જેવા વિવિધ વિષયો સામેલ છે. અમે આપણા વિકાસલક્ષી સહકાર અને સાંસ્કૃતિક સુરક્ષાનાં ક્ષેત્રમાં પણ નવી પહેલ હાથ ધરી રહ્યા છીએ. આ બધું આપણા વધતા પારસ્પરિક સહકારનાં વિસ્તરણ અને સંભવિતતાને પ્રતિબિંબિત કરે છે.
મહાનુભાવ,
હું ફરી એકવાર આ વર્ચ્યુઅલ સમિટમાં તમારું સ્વાગત કરું છું, હવે હું આપને આપની પ્રારંભિક ટિપ્પણીઓ માટે આમંત્રણ આપવા માગું છું.
SD/GP
(Visitor Counter : 72
મંત્રીમંડળ
મંત્રીમંડળે પંદરમા નાણાંપંચની મુદ્દત 30 નવેમ્બર, 2019 સુધી લંબાવવાનાં નિર્ણયને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળે પંદરમા નાણાંપંચની મુદ્દત 30 નવેમ્બર, 2019 સુધી લંબાવવાનાં નિર્ણયને મંજૂરી આપી છે. આ નિર્ણયથી પંચ વર્ષ 2020 થી 2025 સુધીનાં ગાળા માટે એની ભલામણોને અંતિમ ઓપ આપવા માટે સુધારાઓ અને નવી વાસ્તવિકતાઓની દૃષ્ટિએ નાણાકીય ધારણાઓ માટે વિવિધ તુલનાત્મક અંદાજોની ચકાસણી કરી શકશે.
પૃષ્ઠભૂમિઃ
રાષ્ટ્રપતિએ 27મી નવેમ્બર, 2017નાં રોજ બંધારણની કલમ 280ની જોગવાઈ  અને નાણાં પંચ  ધારા, 1951ને અનુસરીને પંદરમા નાણાં પંચની રચના કરી હતી. પંચને 30 ઓક્ટોબર, 2019 સુધીમાં એની સંદર્ભની શરતો ને આધારે એનો અહેવાલ સુપરત કરવાનો હતો, જે 1 એપ્રિલ, 2020થી પાંચ વર્ષનાં ગાળાને આવરી લે છે.
પંચની રચના છેલ્લાં ચાર વર્ષમાં કેન્દ્ર સરકારે પ્રસ્તુત કરેલા રાજકોષીય/અંદાજપત્રીય સુધારાઓની પૃષ્ઠભૂમિમાં થઈ છે. કેન્દ્ર સરકારનાં નિર્ણયોમાં આયોજન પંચને સ્થાને નીતિ આયોગની રચના, બિન-આયોજિત અને આયોજિત ખર્ચ વચ્ચેનો ફરક દૂર કરવો, બજેટને એક મહિનો અગાઉ પ્રસ્તુત કરવાનો નિર્ણય અને નવું નાણાકીય વર્ષ શરૂ થાય એ અગાઉ એટલે 1 ફેબ્રુઆરીનાં રોજ સંપૂર્ણ બજેટ પસાર કરવું, જુલાઈ 2017થી અમલ થયેલો વસ્તુ અને સેવા કર  તથા ઋણ અને રાજકોષીય ખાધનાં માર્ગ સાથે એફઆરબીએમનું નવું માળખું જેવા મુદ્દા સામેલ છે.
પંચે પોતાન કામગીરી કે સંદર્ભની શરતોમાં ઉપરોક્ત રાજકોષીય/અંદાજપત્રીય સુધારાઓ ધ્યાનમાં લીધા છે. કેન્દ્ર અને રાજ્ય સરકારોની આવક અને ખર્ચ નક્કી કરવાની કામગીરીને આધારે પંચ ભલામણ કરશે, જેમાં સમય લાગે છે, કારણ કે તમામ સમયગાળામાં આંકડાઓની સાતત્યતા ચકાસવામાં આવે છે અને આંકડા સેટ કરવા પડકારજનક કામગીરી છે.
DK/NP/J.Khunt/GP/RP
(
મંત્રીમંડળ
લંબાયેલી લોન અસ્કયામતો મેળવવા માટે નેશનલ એસેટ રિકન્સ્ટ્રક્શન કંપની લિમિટેડ દ્વારા જારી કરાયેલી સુરક્ષા રસીદોને સમર્થન આપવાની કેન્દ્ર સરકારની ગેરંટીને કેન્દ્રીય મંત્રીમંડળે મંજૂરી આપી.
કેન્દ્રીય બજેટ 2021-22માં એઆરસીની જાહેરાત કરાઈ હતી
રિઝર્વ બેંકના નિયમોની આધીન રહીને અંદાજે બે લાખ કરોડ રૂપિયાની અસ્કયામતોને તબક્કાવાર પરત મેળવવા માટે NARCLએ દરખાસ્ત કરી હતી
પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્રીય મંત્રીમંડળે લંબાયેલી લોન અસ્કમાયતો માટે નેશનલ એસેટ રિકન્સ્ટ્રક્શન કંપની લિમિટેડ  દ્વારા જારી કરાયેલી બેક સુરક્ષા રશીદો ને રૂ. 30,600 કરોડની કેન્દ્ર સરકારની ગેરંટીને મંજૂરી આપી છે. 2021-22ના નાણાકીય વર્ષના બજેટમાં થયેલી જાહેરાતને પગલે આ નિર્ણય લેવાયો છે.
નેશનલ એસેટ રિકન્સ્ટ્રક્શન કંપની લિમિટેડ  દ્વારા જારી કરાયેલી આ બેક રશીદ ને ભારત સરકારની સાર્વભૌમ ગેરંટી દ્વારા સમર્થન આપવામાં આવશે. ભારત સરકારની આ ગેરંટી રૂ. 30,600 કરોડની રહેશે અને તે પાંચ વર્ષ સુધી માન્યતા ધરાવશે. SRની ફેસ વેલ્યૂ અને રિઝોલ્યુશન / લિક્વિડેશન પર વાસ્તવિક અનુભૂતિ વચ્ચેની ખામીને પહોંચી વળવા માટે NARCL દ્વારા ભારત સરકારની આ ગેરંટી માટે વિનંતી કરી શકાય છે. NARCL આ માટે વાર્ષિક ગેરંટી ફી ભરવા માટે જવાબદાર રહેશે.
લાભાલાભોઃ
એનએઆરસીએલ - આઈડીએમસીએલ માળખું હાલમાં વિવિધ ધિરાણકર્તાઓમાં વિભાજિત દેવાને એકત્રિત કરવામાં મદદ કરશે. તે જ્યાં લાગુ પડશે ત્યાં ઝડપી પ્રક્રિયા થશે અને આઈબીસી પ્રક્રિયાઓ દ્વારા એક જ સ્થળે નિર્ણય લેવાની પ્રક્રિયા થશે. જે તનાવગ્રસ્ત અસ્કયામતોને ઉકેલવા માટે ઝડપી કાર્યવાહીને પ્રોત્સાહન આપશે. આમ થતાં વધુ સારું મૂલ્ય મેળવવામાં પણ મદદ મળશે. ઇન્ડિયા ડેટ રિઝોલ્યૂશન કંપની લિમિટેડ મૂલ્ય વર્ધન માટે બજારની નિપુણતાને સામેલ કરશે. આ દ્રષ્ટિકોણથી બેંકના કર્મચારીઓ વેપાર વધારવા અને ઋણ વૃદ્ધિ પર ધ્યાન કેન્દ્રીત કરી શકશે. આ નાણાકીય રીતે તંગ અસ્કયામતો અને સિક્યોરિટી રિસિપ્ટ્સના ધારકો તરીકે બેંકોને લાભ પ્રાપ્ત થશે. સિક્યોરિટી રિસિપ્ટ્સ  વેપાર યોગ્ય હોવાને કારણે ભારત સરકારની ગેરંટી એસઆરની તરલતાને પણ વધારશે.
પૃષ્ઠભૂમિઃ
સરકારની રેકગ્નાઇઝેશન , રિઝોલ્યુશન , રિકેપિટલાઇઝેશન  અને રિફોર્મ  એમ ચાર R વ્યૂહરચનાથી જાહેર ક્ષેત્રોની બેંકોની કામગીરીમાં પરિવર્તન આવ્યું હતું. જૂના એનપીએને ધ્યાનમાં રાખીને બેંકો સામાન્ય રીતે તેમના નફાના એક ભાગને બેડ લોન વિરુદ્ધની એક જોગવાઈ તરીકે એક તરફ રાખે છે, જેનાથી ઝડપી ઉકેલ માટે વધારાના પગલાં લેવા માટેની તક મળે છે. સરકારના લક્ષ્યને અનુરૂપ વર્ષ 2021-22 માટેના કેન્દ્રીય બજેટમાં અત્યારની નાણાકીય રીતે તંગી અનુભવતી અસ્કયામતોને સંગઠીત અને એકત્રિત કરવાનો અને ત્યાર બાદ તેના સંચાલન તેમજ મૂલ્ય પ્રાપ્તિ માટે ખરીદકર્તાઓ માટે નિકાલ કરવા માટે એસેટ મેનેજમેન્ટ કંપની એએમસીની સાથે મળીને એસેટ રિકન્સ્ટ્રક્શન કંપની ની સ્થાપના કરવાની જાહેરાત કરી હતી.
બસ ત્યારથી નેશનલ એસેટ રિકન્સ્ટ્રક્શન કંપની લિમિટેડ  અને ઇન્ડિયા ડેટ રિઝોલ્યુશન કંપની લિમિટેડ ની બેંકો દ્વારા સ્થાપના કરવામાં આવી છે. એનએઆરસીએલે રિઝર્વ બેંકના અત્યારના નિયંત્રણોને અનુરૂપ તબક્કાવાર લગભગ બે લાખ કરોડ રૂપિયાની નાણાકીય તંગી અનુભવતી અસ્કયામતોને હાંસલ કરવાનો પ્રસ્તાવ મૂક્યો છે. જેનો હેતૂ 15 ટકા રોકડ અને 85 ટકા સિક્યોરિટી રિસિપ્ટ્સ  દ્વારા મેળવવાનો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 193
મંત્રીમંડળ
મંત્રીમંડળે ઔષધીય વનસ્પતિના ક્ષેત્રમાં સહકાર માટે ભારત તથા સાઓ તોમે અને પ્રિન્સીપી વચ્ચે થયેલા સમજૂતીકરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ઔષધીય વનસ્પતિનાં ક્ષેત્રમાં સહકાર માટે ભારત અને સાઓ તોમે તથા પ્રિન્સીપી વચ્ચે થયેલા સમજૂતી કરારને કાર્યોત્તર મંજૂરી આપી હતી. આ સમજૂતી પર 14 માર્ચ, 2018ના રોજ હસ્તાક્ષર થયા હતા.
પૂર્વભૂમિકા
ભારત ઔષધ વિજ્ઞાનમાં વિશ્વનો સૌથી સમૃદ્ધ દેશ ગણાય છે કે જ્યાં 15 કૃષિ-આબોહવા ઘરાવતા ક્ષેત્રો છે. 17000 થી 18000 પુષ્પો ધરાવતી વનસ્પતિમાંથી 700થી વધુનો ઉપયોગ ઔષધ બનાવવા માટે થતો હોય છે અને તેમાં દેશી ઉપચાર ઉપરાંત આયુર્વેદિક, યુનાની, સિદ્ધ અને હોમિયોપેથી  નો સમાવેશ થાય છે. ઔષધીય વનસ્પતિની અંદાજે 1178 જેટલા પ્રજાતિઓનો વેપાર છે જેમાંથી 242 પ્રકારના ઔષધોનો વાર્ષિક ઉપયોગ 100 મેટ્રીક ટનથી પણ વધુ છે. પરંપરાગત દવાઓ અને હર્બલ ઉદ્યોગ માટે માત્ર આ ઔષધીય વનસ્પતિ જ મુખ્ય સ્રોત નથી પરંતુ તે ભારતની વિપુલ પ્રમાણની વસતિને આજિવિકા અને આરોગ્ય સુરક્ષા પૂરી પાડે છે. પરંપરાગત અને વૈકલ્પિક આરોગ્ય સુરક્ષા પ્રણાલીમાં વૈશ્વિક ક્રાંતિ આવી છે અને તેના પરિણામે સમગ્ર વિશ્વમાં પ્રતિવર્ષ 120 અબજ અમેરિકી ડોલરનો વેપાર થાય છે જે 2050 સુધીમાં વધીને સાત ટ્રિલિયન અમેરિકી ડોલર સુધી પહોંચી જવાનો અંદાજ છે. આ ઉપરાંત આવી ઔષધીય વનસ્પતિઓ ખાસ કરીને ઉષ્ણકટિબંધ પ્રદેશોમાં મોટી સંખ્યામાં ઉપલબ્ધ છે જે, આ બંને દેશોમાં સામાન્ય આબોહવા ધરાવે છે.
સાઓ તોમે અને પ્રિન્સીપીમાં ઔષધીય વનસ્પતિનાં ક્ષેત્રમાં આયુષ પ્રણાલીના પ્રચાર-પ્રસારની જરૂરીયાતોને ધ્યાનમાં રાખીને ઔષધીય વનસ્પતિનાં ક્ષેત્રમાં વિવિધ દેશોમાં આ ક્ષેત્રે સમજૂતી કરારો કરવામાં આવ્યા છે અને તેમાં સાઓ તોમે અને પ્રિન્સીપી સાથે સહકાર સાધવામાં આવ્યો છે.
(Visitor Counter : 113
સ્વાસ્થ્ય અને પરિવાર કલ્યાણ મંત્રાલય
કેન્દ્રીય આરોગ્ય પ્રધાન ડૉ.મનસુખ માંડવિયાએ મુખ્ય નિષ્ણાતો અને અધિકારીઓ સાથે કોવિડ-19ના નવા XE-વેરિઅન્ટ પર સમીક્ષા બેઠકની અધ્યક્ષતા કરી
અધિકારીઓને નવા પ્રકારો અને કેસોની ચાલુ દેખરેખ અને દેખરેખને વેગ આપવા નિર્દેશ કર્યો
કેન્દ્રીય આરોગ્ય અને પરિવાર કલ્યાણ મંત્રી ડૉ.મનસુખ માંડવિયાએ આજે કોવિડ-19ના નવા 'XE વેરિઅન્ટ' પર દેશના મુખ્ય નિષ્ણાતો અને અધિકારીઓ સાથે બેઠકની અધ્યક્ષતા કરી હતી. દેશમાં COVID-19 ના કેસોની સમીક્ષા કરતી વખતે, તેમણે અધિકારીઓને નવા પ્રકારો અને કેસોની ચાલુ દેખરેખ અને દેખરેખને વેગ આપવાનો નિર્દેશ આપ્યો.
મેડિકલ ઈન્ફ્રાસ્ટ્રક્ચર અને સંસાધનોના મોરચે, ડૉ. માંડવિયાએ અધિકારીઓને કોવિડ સારવાર માટે જરૂરી દવાઓ અને દવાઓની ઉપલબ્ધતાની સતત સમીક્ષા કરવાનો નિર્દેશ આપ્યો. તેમણે વધુમાં ભારપૂર્વક જણાવ્યું હતું કે ચાલી રહેલી રસીકરણ ઝુંબેશ સંપૂર્ણ ગતિએ હાથ ધરવી જોઈએ અને તમામ પાત્રતા ધરાવતા લોકોને રસી અપાવવી જોઈએ.
આ બેઠકમાં ડૉ.વી.કે. પોલ, સભ્ય, આરોગ્ય, નીતિ આયોગ, શ્રી. રાજેશ ભૂષણ, આરોગ્ય, સચિવ, ડૉ. રણદીપ ગુલેરિયા, ડિરેક્ટર, AIIMS, ડૉ. બલરામ ભાર્ગવ, DG, ICMR, ડૉ. એન કે અરોરા, NTAGI અને સ્વાસ્થ્ય મંત્રાલયના અન્ય વરિષ્ઠ અધિકારીઓ પણ બેઠકમાં હાજર હતા.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ચૂંટણી આયોગ
રાષ્ટ્રીય / માન્ય રાજકીય પક્ષો માટે કોવિડ -19 દરમિયાન સંપર્ક વિહીન અભિયાનને સહાય કરવા બ્રોડકાસ્ટ / ટેલિકાસ્ટ માટે બમણો સમય ફાળવવામાં આવ્યો
ચાલી રહેલી કોવિડ-19ની મહામારી અને વિસ્તૃત સુસંગતતાને ધ્યાનમાં રાખીને ભારતીય ચૂંટણી પંચે, પ્રસાર ભારતી કોર્પોરેશનની સલાહ સાથે 2020ની બિહારની વિધાનસભાની ચાલી રહેલી સામાન્ય ચૂંટણી દરમિયાન દરેક રાષ્ટ્રીય પક્ષને બિન-સંપર્ક આધારિત અભિયાન માટે દૂરદર્શન અને ઓલ ઇન્ડિયા રેડિયો માન્યતા આપેલ બ્રોડકાસ્ટ/ટેલિકાસ્ટ સમયને બમણો કરવાનો નિર્ણય લીધો છે.
બિહારની વિધાનસભાની સામાન્ય ચૂંટણીમાં રાષ્ટ્રીય / રાજકીય પક્ષોને બ્રોડકાસ્ટ / ટેલિકાસ્ટ સમય ફાળવવા અંગે તા. 9 ઓક્ટોબર, 2020ના રોજ કમિશનના ઓર્ડર નંબર 437/TA-LA/1/2020/Communicationની એક નકલ સામાન્ય લોકોની માહિતી માટે તેની સાથે બીડવામાં આવી છે.
https://static.pib.gov.in/WriteReadData/userfiles/Time%20Allotment%20Press%20Note%20No.%2075%20.pdf
SD/GP/BT
(Visitor Counter : 177
મહિલા અને બાળ વિકાસ મંત્રાલય
મહિલા અને બાળ વિકાસ મંત્રાલયે ‘નારી શક્તિ પુરસ્કાર 2019’ માટે આવેદન મંગાવ્યા
નવી દિલ્હી, 26-12-2019
મહિલા અને બાળ વિકાસ મંત્રાલયે વર્ષ 2019 માટે ‘નારી શક્તિ પુરસ્કાર’ માટે આવેદન મંગાવ્યા છે. આ રાષ્ટ્રીય પુરસ્કાર પ્રતિ વર્ષ એ વ્યક્તિઓ, સમૂહો અને સંસ્થાઓને અપાય છે, જેમણે મહિલા સશક્તિકરણ, ખાસ કરીને નિર્બળ અને પછાત મહિલાઓના અધિકાર માટે અસાધારણ યોગદાન આપ્યું હોય.
8 માર્ચ, 2020ના રોજ ઉજવનારા આંતરરાષ્ટ્રીય મહિલા દિવસના અવસરે લગભગ 40 ‘નારી શક્તિ પુરસ્કાર’ પ્રદાન કરાશે.
આ પુરસ્કાર માટે જરૂરી માનદંડ અને દિશા-નિર્દેશોની વિગત www.narishaktipuraskar.wcd.gov.in પોર્ટલ પર ઉપલબ્ધ છે. આવેદન / નોંધણી ઓનલાઈન પોર્ટલ પર જ સ્વીકારાશે. આવેદન / નોંધણી કરવાની છેલ્લી તારીખ 7 જાન્યુઆરી, 2020 છે.
મહિલા અને બાળ વિકાસ મંત્રાલય જ મહિલાના કલ્યાણ સાથે જોડાયેલ નોડલ તેમજ પ્રમુખ મંત્રાલય છે. આ મંત્રાલય મહિલા સશક્તિકરણના ક્ષેત્રમાં મુખ્ય સંગઠનો અને સંસ્થાઓ દ્વારા કરવામાં આવતી વિશિષ્ઠ સેવાઓ માટે તેમને નારી શક્તિ પુરસ્કારથી સન્માનિત કરે છે, જે દર વર્ષે આંતરરાષ્ટ્રીય મહિલા દિવસ ઉજવે છે.
NP/DP/GP
(Visitor Counter : 197